ΨΗΦΙΣΜΑ ΤΟΥ ΤΜΗΜΑΤΟΣ ΕΠΙΣΤΗΜΩΝ ΠΡΟΣΧΟΛΙΚΗΣ ΑΓΩΓΗΣ ΚΑΙ ΕΚΠΑΙΔΕΥΣΗΣ

ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ

Το Τμήμα Επιστημών Προσχολικής Αγωγής και Εκπαίδευσης (ΤΕΠΑΕ) παρακολουθεί με ανησυχία την επικίνδυνη τροπή που παίρνει η υπόθεση της απεργίας πείνας του Νίκου Ρωμανού. Το ΤΕΠΑΕ, ως πανεπιστημιακό τμήμα εκπαίδευσης και αγωγής, δεν μπορεί να παραμείνει απαθές σε ένα σοβαρό ζήτημα που αφορά την κοινωνία και κυρίως τη ζωή ενός νέου ανθρώπου, ο οποίος διεκδικεί το δικαίωμα της απευθείας πρόσβασης στην εκπαίδευση.

Ως πανεπιστημιακοί δάσκαλοι, θεωρούμε ότι παρά τις τυπικές δυσκολίες, είναι απαραίτητο να επισπευσθεί η εξεύρεση λύσης, ώστε, έστω και την τελευταία στιγμή, να εξασφαλιστούν η ζωή και τα εκπαιδευτικά δικαιώματά του.